text: Завяршыўся ХІХ Міжнародны маладзёвы турнір па боксе “Залаты Зубр”. Самым лепшым баксёрам турніру, узнагароджаным “Залатым Зубрам”, стаў Каміль Янушкевіч са школы бокса “Crystal Białystok”. Чэмпіёнам у вагавай катэгорыі 60 кілаграмаў стаў Эдуард Грыгаровіч – прадстаўнік секцыі бокса з Гародні, які займаецца гэтым відам спорту амаль тры гады.
  – Для мяне гэта быў бой сярэдняй цяжкасці. Але ў цэлым я стаміўся. Выйграў першае месца. Трэба прыехаць і перамагчы. І такія турніры варта праводзіць часцей.
  Чэмпіёнамі ў сваіх вагавых катэгорыях сталі таксама Аляксей Раманчук, Сяргей Мінешаў і Аляксей Апякун.